钦定古今图书集成/历象汇编/庶征典/第111卷 > 《宣公十六年》
## 钦定古今图书集成/历象汇编/庶征典/第111卷 > 《宣公十六年》

《春》“《秋》冬，大有年。”

《穀梁传》：“五谷大熟，为大有年。”

《胡传》程氏曰：“《大有年》，记异也。旱干、水溢、饥馑荐臻者，
灾也。山崩、地震、彗孛飞流者，异也。景星、甘露、醴泉、芝
草、百谷顺成者，祥也。《大有年》，上瑞矣，何以为记异乎？
凡灾异庆祥，皆人为所感，而天以其类应之者也。人
事顺于下，则天气和于上。宣公弑立，逆理乱伦，水、旱、
螽蝝、饥馑之变相继而作，史不绝书，宜也。独于是冬”
乃“大有年”，所以为异乎？夫“有年”、《大有年》一耳。古史书
之则为“祥”，仲尼笔之则为“异”，此言外微旨，非圣人莫
能修之者也。